
ประกาศองค์การบริหารส่วนตำบลทรายขาว
เรื่อง  การรับสมัครบุคคลเพื่อการสรรหาและเลือกสรรเป็นพนักงานจ้าง
_____________



ด้วย  องค์การบริหารส่วนตำบลทรายขาว  จะดำเนินการสรรหาและเลือกสรรบุคคล  เพื่อให้เป็นพนักงานจ้าง ในตำแหน่งที่ว่างอยู่  จำนวน  2 ตำแหน่ง  2  อัตรา ตามแผนอัตรากำลัง 3  ปี  (ปีงบประมาณ พ.ศ. 2558 – 2560)


อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช                         เรื่อง หลักเกณฑ์เกี่ยวกับพนักงานจ้าง  ลงวันที่  26 กรกฎาคม 2547  ข้อ  18  ข้อ  19  และ ข้อ 20  
และที่แก้ไขเพิ่มเติมถึงปัจจุบัน ฉบับที่ 4 ลงวันที่ 13 ตุลาคม 2558 จึงประกาศรับสมัครเพื่อสรรหาและเลือกสรรบุคคลเป็นพนักงานจ้าง ดังนี้

1. ตำแหน่งที่รับสมัคร
 

พนักงานจ้างตามภารกิจ  จำนวน 2 ตำแหน่ง  2  อัตรา  ได้แก่



1  ตำแหน่งผู้ช่วยเจ้าพนักงานธุรการ สังกัดกองคลัง
จำนวน 1 ตำแหน่ง 1 อัตรา



2  ตำแหน่งผู้ช่วยเจ้าพนักงานธุรการ สังกัดกองช่าง
จำนวน 1 ตำแหน่ง 1 อัตรา
(รายละเอียดตามเอกสารแนบท้ายประกาศองค์การบริหารส่วนตำบลทรายขาว)
2. คุณสมบัติของผู้สมัคร
          2.1 คุณสมบัติทั่วไป

      ผู้ซึ่งจะได้รับการจ้างเป็นพนักงานจ้าง ต้องมีคุณสมบัติและไม่มีลักษณะต้องห้าม  ตามข้อ  4  ของประกาศ  ก.อบต.จังหวัดนครศรีธรรมราช  เรื่องหลักเกณฑ์และเงื่อนไขเกี่ยวกับพนักงานจ้าง    ลงวันที่  26  กรกฎาคม  2547  แก้ไขและเพิ่มเติมถึงปัจจุบัน ดังนี้

 
  
(1)  มีสัญชาติไทย

    
  
(2)  มีอายุไม่ต่ำกว่า  18 ปี  และไม่เกิน  60 ปี

   
(3)  ไม่เป็นบุคคลล้มละลาย
(4)  เป็นผู้เลื่อมใสในการปกครองระบอบประชาธิปไตย  อันมีพระมหากษัตริย์ทรงเป็นประมุข  ตามรัฐธรรมนูญแห่งราชอาณาจักรไทยด้วยความบริสุทธิ์ใจ
(5)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานจ้างส่วนตำบลดังนี้

              ก.  โรคเรื้อนในระยะติดต่อในระยะที่ปรากฏอาการเป็นที่รังเกียจแก่สังคม

              ข.  วัณโรคในระยะอันตราย

              ค.  โรคเท้าช้างในระยะที่ปรากฏอาการเป็นที่รังเกียจแก่สังคม

              ง.  โรคติดยาเสพติดให้โทษ

              จ.  โรคพิษสุราเรื้อรัง
-2-
  
   
(6)  ไม่เป็นผู้เคยรับโทษจำคุกโดยคำพิพากษาถึงที่สุด  ให้จำคุกเพราะกระทำผิดอาญา เว้นแต่ เป็นโทษ สำหรับความผิดที่ได้กระทำโดยประมาทหรือความผิดลหุโทษ

   
(7)  ไม่เป็นผู้เคยถูกลงโทษให้ออก ปลดออก  หรือไล่ออกจากราชการ รัฐวิสาหกิจ หรือหน่วยงานอื่น ของรัฐ


(8)  ไม่เป็นผู้เคยกระทำการทุจริตในการสอบเข้ารับราชการ


องค์การบริหารส่วนตำบลทรายขาว ไม่รับสมัครและไม่ให้เข้ารับการเลือกสรรสำหรับพระ ภิกษุสามเณร ตามหนังสือของกรมสารบรรณ  คณะรัฐมนตรีฝ่ายบริหาร ที่ นว 89/2501 ลงวันที่ 27 มิถุนายน 2501 และตามความในข้อ 5 ของคำสั่งมหาเถรสมาคม ลงวันที่ 22 กันยายน 2521
 
    
หมายเหตุ  ผู้ผ่านการสรรหาและเลือกสรรในวันที่ทำสัญญาจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ  รัฐวิสาหกิจ หรือพนักงาน หรือลูกจ้างของส่วนท้องถิ่น


2.2 คุณสมบัติเฉพาะสำหรับตำแหน่ง


      ผู้สมัครสอบแข่งขันตำแหน่งใดจะต้องเป็นผู้มีคุณสมบัติเฉพาะตำแหน่งนั้น ตามที่คณะกรรมการพนักงานส่วนตำบลจังหวัดนครศรีธรรมราชกำหนด ท้ายประกาศรับสมัครบุคคลเพื่อสรรหาและเลือกสรรเป็นพนักงานจ้าง (ผนวก ก.)


2.3 อัตราค่าตอบแทน


      - ประกาศนียบัตรวิชาชีพหรือคุณ วุฒิ อย่างอื่นที่เทียบได้ในระดับเดียวกัน 
ทุกสาขาวิชาที่ ก.จ., ก.ท. หรือ ก.อบต. รับรอง  ค่าตอบแทน  9,400.-  บาท/เดือน


      - ประกาศนียบัตรวิชาชีพเทคนิคหรือคุณวุฒิอย่างอื่นที่เทียบได้ในระดับเดียวกัน 
ทุกสาขาวิชาที่ ก.จ., ก.ท. หรือ ก.อบต. รับรอง 10,840.- บาท

                - ประกาศนียบัตรวิชาชีพชั้นสูงหรือคุณ วุฒิ อย่างอื่นที่เทียบได้ไม่ต่ำกว่านี้ 
ทุกสาขาวิชาที่ ก.จ., ก.ท. หรือ ก.อบต. รับรอง 11,500.- บาท

3. วัน เวลา และสถานที่รับสมัคร

    ให้ผู้สมัครยื่นใบสมัครด้วยตนเองต่อเจ้าหน้าที่รับสมัคร  ได้ที่สำนักงานปลัดองค์การบริหารส่วนตำบลทรายขาว  ตำบลทรายขาว  อำเภอหัวไทร จังหวัดนครศรีธรรมราช  ตั้งแต่วันที่   13 - 21 ตุลาคม    2559  ในวันและเวลาราชการ   (เวลา 08.30 – 16.30  น.)


4.  เอกสารหลักฐานที่ต้องนำมายื่นพร้อมใบสมัคร

        4.1 ผู้สมัครสอบจะต้องยื่นใบสมัครด้วยตนเอง  โดยการกรอกรายละเอียดในใบสมัครให้ถูกต้อง และครบถ้วน พร้อมทั้งนำเอกสารฉบับจริงและสำเนารับรองความถูกต้อง  อย่างละ  1 ชุด มายื่นในวันรับสมัครสอบ  ดังต่อไปนี้ 
 (1) รูปถ่ายหน้าตรง ไม่สวมหมวก และไม่ใส่แว่นตาดำ  ขนาด  1  นิ้ว  ถ่ายครั้งเดียวกัน                    
ไม่เกิน  1  ปี  จำนวน  3   รูป


(2)  สำเนาทะเบียนบ้าน  


(3)  สำเนาบัตรประจำตัวประชาชน  


(4)  ใบรับรองแพทย์ ที่แสดงว่าไม่เป็นโรคต้องห้ามที่คณะกรรมการกลางพนักงานส่วนตำบลกำหนด ซึ่งออกไม่เกิน  1  เดือน นับตั้งแต่วันตรวจร่างกาย


(5)  เอกสารอื่น ๆ เช่น หลักฐานการเปลี่ยนชื่อ นามสกุล (ถ้ามี)

          (6)  สำเนาวุฒิการศึกษา   สำเนาประกาศนียบัตร  หรือหนังสือรับรองว่าเป็นผู้สำเร็จการศึกษาซึ่งสถานศึกษาออกให้  อย่างใดอย่างหนึ่ง

       4.2 ผู้สมัครสอบจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่งที่สมัครสอบตรงตามที่ประกาศรับสมัครสอบจริง

       4.3  หากตรวจสอบภายหลังพบว่าผู้สมัครสอบรายใดมีคุณสมบัติไม่ครบถ้วนตามที่กำหนดองค์การบริหารส่วนตำบลทรายขาว จะถือว่าเป็นผู้ขาดคุณสมบัติในการสมัครสอบหรือถูกยกเลิกในการขึ้นบัญชีสอบแข่งขันและไม่มีสิทธิได้รับการจ้างให้ดำรงตำแหน่งใด ๆ
5. ค่าธรรมเนียมในการสมัคร

    ผู้สมัครต้องเสียค่าธรรมเนียมการสมัคร  ในวันยื่นใบสมัครในอัตราคนละ  100  บาท  เงินค่าธรรมเนียมการสมัครนี้จะไม่จ่ายคืนให้ ไม่ว่าในกรณีใด ๆ


6.  การประกาศรายชื่อผู้มีสิทธิเข้ารับการเลือกสรร

     องค์การบริหารส่วนตำบลทรายขาว  จะประกาศรายชื่อผู้มีสิทธิเข้ารับการเลือกสรรหลังจากได้ตรวจสอบคุณสมบัติถูกต้องแล้ว   ในวันที่ 25 ตุลาคม  2559  โดยจะปิดประกาศไว้  ณ  ป้ายประชาสัมพันธ์องค์การบริหารส่วนตำบลทรายขาว  และประกาศทางเว็บไซด์ www.abtsaikhao.go.th และให้เป็นหน้าที่ของผู้สมัครที่ต้องไปตรวจดูรายชื่อเอง      

7. ประกาศ กำหนด วัน เวลา  และสถานที่สอบคัดเลือก

     ประกาศ กำหนด วัน เวลา และสถานที่สอบคัดเลือก ในวันที่ 25 ตุลาคม  2559  โดยจะปิดประกาศไว้  ณ  ป้ายประชาสัมพันธ์องค์การบริหารส่วนตำบลทรายขาว  และประกาศทางเว็บไซด์ www.abtsaikhao.go.th    
8. หลักเกณฑ์และวิธีการคัดเลือก

    วิธีการคัดเลือก



8.1 สอบวิชาภาคความรู้ความสามารถทั่วไป
  50
คะแนน



8.2 สอบวิชาภาคความเหมาะสมกับตำแหน่ง
  50
คะแนน



8.3 สอบสัมภาษณ์



  50
คะแนน
9. เกณฑ์การตัดสิน

     9.1 ผู้ที่จะถือว่าเป็นผู้ผ่านการเลือกสรร(ประเมินสมรรถนะ) จะต้องเป็นผู้สอบได้คะแนนในภาคความรู้ความสามารถทั่วไป (ภาค ก) และภาคความรู้ความสามารถที่ใช้เฉพาะตำแหน่ง (ภาค ข) รวมกันไม่ต่ำกว่าร้อยละหกสิบ จึงจะมีสิทธิในการสอบสัมภาษณ์หรือสอบปฏิบัติ ภาคความเหมาะสมกับตำแหน่ง (ภาค ค)  

     9.2 องค์การบริหารส่วนตำบลทรายขาว จะประกาศรายชื่อผู้ผ่านการสอบ ประเมินสมรรถนะภาคความรู้ความสามารถทั่วไป (ภาค ก) และภาคความรู้ความสามารถที่ใช้เฉพาะตำแหน่ง (ภาค ข) ในวันที่ 1 พฤศจิกายน 2559 โดยประกาศทางเว็บไซด์ www.abtsaikhao.go.th หรือติดต่อสอบถามที่สำนักงานปลัดองค์การบริหารส่วนตำบลทรายขาว  หมายเลขโทรศัพท์  0-75 766-522  ต่อ 13   

10.  การประกาศผลการเลือกสรร

       องค์การบริหารส่วนตำบลทรายขาว จะประกาศบัญชีรายชื่อผู้ผ่านการเลือกสรร ให้ทราบโดยทั่วกัน  โดยจะปิดประกาศไว้  ณ  ป้ายประชาสัมพันธ์องค์การบริหารส่วนตำบลทรายขาว ในวันที่ 7 พฤศจิกายน2559 และประกาศทางเว็บไซด์ www.abtsaikhao.go.th หรือติดต่อสอบถามที่สำนักงานปลัดองค์การบริหารส่วนตำบลทรายขาว  หมายเลขโทรศัพท์  0-75 766-522  ต่อ 13  โดยเรียงตามลำดับที่จากผู้ได้คะแนนรวมสูงสุดลงมาตามลำดับ  กรณีที่มีผู้ได้คะแนนรวมเท่ากัน  ให้ผู้ได้คะแนนความเหมาะสมกับตำแหน่งมากกว่าเป็นผู้อยู่ในลำดับที่สูงกว่า  ถ้าได้คะแนนความเหมาะสมกับตำแหน่งเท่ากัน ให้ผู้ได้คะแนนสัมภาษณ์มากกว่าเป็นผู้อยู่ในลำดับที่สูงกว่า ถ้ายังคงได้คะแนนเท่ากันอีกให้ผู้ที่ได้รับเลขประจำตัวเข้ารับการเลือกสรรก่อนเป็นผู้อยู่ในลำดับที่สูงกว่า

11.  การขึ้นบัญชีและการยกเลิกบัญชี


11.1 การขึ้นบัญชีรายชื่อผู้ผ่านการเลือกสรร   จะเรียงตามลำดับที่จากผู้ได้คะแนนรวมสูงสุดลงมาตามลำดับ  กรณีที่มีผู้ได้คะแนนรวมเท่ากัน  ให้ผู้ได้คะแนนความเหมาะสมกับตำแหน่งมากกว่าเป็นผู้อยู่ในลำดับที่สูงกว่า  ถ้าได้คะแนนความเหมาะสมกับตำแหน่งเท่ากัน ให้ผู้ได้คะแนนสัมภาษณ์มากกว่าเป็นผู้อยู่ในลำดับที่สูงกว่า ถ้ายังคงได้คะแนนเท่ากันอีกให้ผู้ที่ได้รับเลขประจำตัวเข้ารับการเลือกสรรก่อนเป็นผู้อยู่ในลำดับที่สูงกว่า


11.2 บัญชีรายชื่อผู้ผ่านการเลือกสรร  กำหนดให้บัญชีมีอายุใช้ได้ไม่เกิน  1  ปี  แต่ถ้ามีการสรรหาและเลือกสรรอย่างเดียวกันนั้นอีกและได้ขึ้นบัญชีผู้ผ่านการเลือกสรรได้ใหม่แล้วบัญชีผู้ผ่านการเลือกสรรครั้งก่อนเป็นอันยกเลิก

12. การแต่งตั้งผู้ผ่านการเลือกสรร 

      
องค์การบริหารส่วนตำบลทรายขาวจะดำเนินการจ้างตามลำดับที่ในประกาศบัญชีรายชื่อผู้ผ่านการเลือกสรร คราวละไม่เกิน 4 ปี ต่อเมื่อได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราช เท่านั้น     


  จึงประกาศมาให้ทราบโดยทั่วกัน



ประกาศ  ณ วันที่    3     เดือน  ตุลาคม   พ.ศ.  2559
         สุรินทร์






           (นายสุรินทร์  สงหนู)







นายกองค์การบริหารส่วนตำบลทรายขาว

(ผนวก ก)

เอกสารแนบท้ายประกาศองค์การบริหารส่วนตำบลทรายขาว
เรื่อง  รับสมัครบุคคลเพื่อเลือกสรรจ้างเป็นพนักงานจ้างขององค์การบริหารส่วนตำบลทรายขาว
ลงวันที่  3  ตุลาคม  2559
*************************


ตำแหน่ง  ผู้ช่วยเจ้าพนักงานธุรการ  
จำนวน  2  ตำแหน่ง  2   อัตรา


ลักษณะงานที่ปฏิบัติ


ปฏิบัติงานธุรการและงานสารบรรณ ซึ่งมีลักษณะงานที่ปฏิบัติเกี่ยวกับการร่าง โต้ตอบ บันทึก ย่อเรื่อง ตรวจทานหนังสือ การดำเนินการเกี่ยวกับเอกสารสิทธิ์ในทรัพย์สินของทางราชการ การดำ เนินการเกี่ยวกับพัสดุครุภัณฑ์การตรวจสอบหรือเปลี่ยนแปลง รายการและเก็บรักษาเอกสารสำคัญของทางราชการ การดำเนินการเกี่ยวกับงานบริหารบุคคล การรวบรวมข้อมูลหรือจัดเตรียมเอกสาร การเตรียมการประชุมและจดบันทึกรายงานการประชุม 


หน้าที่และความรับผิดชอบ


1. ด้านการปฏิบัติการ 



1.1 ปฏิบัติงานธุรการ งานสารบรรณ งานบริหารทั่วไป ได้แก่ การรับ – ส่งหนังสือ 
การลงทะเบียน รับหนังสือ การร่างโต้ตอบหนังสือราชการ การบันทึกข้อมูล การจัดทำฎีกาเบิกจ่ายเงิน 
และการพิมพ์เอกสาร จดหมาย และหนังสือราชการต่างๆ การเตรียมการประชุม เป็นต้น เพื่อสนับสนุนให้งาน
ต่าง ๆ ดำเนินไปด้วยความสะดวกเรียบร้อยตรงตามเป้าหมายมีหลักฐานตรวจสอบได้



1.2 จัดเก็บเอกสาร หนังสือราชการ หลักฐานหนังสือ ตามระเบียบวิธีปฏิบัติเพื่อ
สะดวกต่อการค้นหา และเป็นหลักฐานทางราชการ



1.3 รวบรวมข้อมูล จัดเก็บข้อมูลสถิติ เช่น สมุดลงเวลาปฏิบัติราชการ รายชื่อ
พนักงาน ข้อมูลจำนวนบุคลากร เอกสารอื่น ๆ ที่เป็นหลักฐานตามระเบียบวิธีการปฏิบัติเพื่อสะดวกต่อการ
ค้นหาสำหรับใช้เป็นหลักฐานตรวจสอบได้



1.4 ตรวจสอบ และสอบทานความถูกต้องของเอกสาร หนังสือ และจดหมายต่างๆ ที่เกี่ยวข้องกับการดำเนินงาน เพื่อให้แน่ใจว่าเอกสารทั้งหมดมีความถูกต้อง ครบถ้วน และปราศจากข้อผิดพลาด



1.5 จัดทำและแจกจ่าย ข้อมูล เอกสาร หลักฐาน หนังสือเวียน หรือระเบียบวิธีปฏิบัติ เพื่อแจ้งให้หน่วยงานต่างๆ ที่เกี่ยวข้องรับทราบ หรือดำเนินการต่างๆ ต่อไป



1.6 ดำเนินการเกี่ยวกับพัสดุครุภัณฑ์ยานพาหนะ และอาคารสถานที่ของหน่วยงาน 
เช่น การจัดเก็บรักษา การเบิกจ่ายพัสดุครุภัณฑ์ การจัดทำทะเบียนพัสดุครุภัณฑ์ การดูแลรักษายานพาหนะ
และสถานที่ เพื่อให้การดำเนินงานด้านพัสดุครุภัณฑ์ ยานพาหนะ และอาคารสถานที่เป็นไปอย่างถูกต้อง และมีความพร้อมใช้งานอยู่เสมอ



1.7 การรวบรวมรายงานผลการปฏิบัติงาน เช่น เอกสารตรวจรับรองมาตรฐาน 
(ธรรมาภิบาล) และเอกสารที่เกี่ยวข้องกับการตรวจ เพื่อ นำไปใช้ปรับปรุงการปฏิบัติงาน 



1.8 จัดเตรียมการประชุม บันทึกการประชุม และจัดทำ รายงานการประชุมเพื่อให้การประชุมเป็นไปด้วยความเรียบร้อย และมีหลักฐานในการประชุม



1.9 จัดเตรียม และดำเนินการผลิตเอกสารต่างๆ ที่เกี่ยวข้องกับการประชุม การ
ฝึกอบรมสัมมนา นิทรรศการ และโครงการต่างๆ เพื่อให้เอกสารที่ถูกต้อง ครบถ้วน และพร้อมใช้ในการ
ดำเนินงานต่างๆ อย่างมีประสิทธิภาพ และตรงต่อเวลา



1.10 ปฏิบัติงานศูนย์ข้อมูลข่าวสาร เช่น จัดเตรียมเอกสารเพื่อเปิดเผย ตาม พ.ร.บ.
ข้อมูลข่าวสาร เพื่อให้ผู้ที่ต้องการข้อมูลข่าวสารรับทราบข้อมูลข่าวสาร
-2-


1.11 อำนวยความสะดวก ติดต่อ และประสานงานกับทุกส่วนงานของหน่วยงาน 
ในเรื่องการประชุม และการดำเนินงานต่างๆ ตามที่ได้รับมอบหมาย เพื่อให้การปฏิบัติงานเป็นไปตาม
กำหนดเวลา และบรรลุวัตถุประสงค์


1.12 ศึกษา และติดตามเทคโนโลยีองค์ความรู้ใหม่ๆ กฎหมาย และระเบียบต่างๆ 
ที่เกี่ยวข้องกับงานสารบรรณ งานธุรการ งานบริหารทั่วไป งานการบริหารงานบุคคล งานพัสดุครุภัณฑ์ 
งานงบประมาณ งานประชาสัมพันธ์ และงานประชุม เพื่อนำมาประยุกต์ใช้ในการปฏิบัติงานได้อย่างมี
ประสิทธิภาพสูงสุด

2. ด้านการบริการ


2.1 ให้คำปรึกษาและแนะนำในเบื้องต้นแก่บุคลากร ประชาชน ผู้ที่มาติดต่อ และ
หน่วยงานต่างๆ ที่เกี่ยวข้อง เพื่อให้มีความรู้ความเข้าใจที่ถูกต้อง และสามารถนำไปปฏิบัติได้อย่างถูกต้อง


2.2 ติดต่อประสานงานกับบุคคลภายในหน่วยงานเดียวกันหรือหน่วยงานที่เกี่ยวข้องเพื่อให้การปฏิบัติงานเป็นไปด้วยความราบรื่น


2.3 ให้บริการข้อมูลแก่ผู้มาติดต่อราชการ เพื่อให้ได้รับข้อมูลที่จะนำไปใช้ประโยชน์ได้
ต่อไป


2.4 ผลิตเอกสารต่างๆ เพื่อสนับสนุนการปฏิบัติงานตามภารกิจของหน่วยงาน และ
ปฏิบัติหน้าที่อื่นที่เกี่ยวข้องตามที่ได้รับมอบหมาย 


คุณสมบัติเฉพาะสำหรับตำแหน่ง   มีคุณวุฒิอย่างใดอย่างหนึ่ง ดังต่อไปนี้


 1. ได้รับประกาศนียบัตรวิชาชีพหรือคุณ วุฒิ อย่างอื่นที่เทียบได้ในระดับเดียวกัน 
ทุกสาขาวิชาที่ ก.จ., ก.ท. หรือ ก.อบต. รับรอง ซึ่งศึกษาวิชาการคอมพิวเตอร์มาไม่น้อยกว่า 6 หน่วยกิต 
หรือผ่านการฝึกอบรมทางด้านการใช้คอมพิวเตอร์จากหน่วยงานของรัฐสถาบันการศึกษาของรัฐหรือเอกชนที่
ได้รับการรับรองจากทางราชการหรือหน่วยงานของรัฐที่ใช้เวลาการฝึกอบรมไม่น้อยกว่า 12 ชั่วโมง


2. ได้รับประกาศนียบัตรวิชาชีพเทคนิคหรือคุณวุฒิอย่างอื่นที่เทียบได้ในระดับเดียวกัน 
ทุกสาขาวิชาที่ ก.จ., ก.ท. หรือ ก.อบต. รับรอง ซึ่งศึกษาวิชาการคอมพิวเตอร์มาไม่น้อยกว่า 6 หน่วยกิต 
หรือผ่านการฝึกอบรมทางด้านการใช้คอมพิวเตอร์จากหน่วยงานของรัฐสถาบันการศึกษาของรัฐหรือเอกชนที่
ได้รับการรับรองจากทางราชการหรือหน่วยงานของรัฐที่ใช้เวลาการฝึกอบรมไม่น้อยกว่า 12 ชั่วโมง


3. ได้รับประกาศนียบัตรวิชาชีพชั้นสูงหรือคุณ วุฒิ อย่างอื่นที่เทียบได้ไม่ต่ำกว่านี้ 
ทุกสาขาวิชาที่ ก.จ., ก.ท. หรือ ก.อบต. รับรอง ซึ่งศึกษาวิชาการคอมพิวเตอร์มาไม่น้อยกว่า 6 หน่วยกิต 
หรือผ่านการฝึกอบรมทางด้านการใช้คอมพิวเตอร์จากหน่วยงานของรัฐสถาบันการศึกษาของรัฐหรือเอกชนที่
ได้รับการรับรองจากทางราชการหรือหน่วยงานของรัฐที่ใช้เวลาการฝึกอบรมไม่น้อยกว่า 12 ชั่วโมง

        ระยะเวลาการจ้าง       


กำหนดทำสัญญาจ้างไม่เกินคราวละ 4 ปี  


ทั้งนี้ อาจมีการต่อสัญญาได้ตามความเหมาะสมและความจำเป็นขององค์การบริหารส่วนตำบล         

        อัตราค่าตอบแทน
    


  - ประกาศนียบัตรวิชาชีพหรือคุณ วุฒิ อย่างอื่นที่เทียบได้ในระดับเดียวกัน 
ทุกสาขาวิชาที่ ก.จ., ก.ท. หรือ ก.อบต. รับรอง  ค่าตอบแทน  9,400.-  บาท/เดือน


            - ประกาศนียบัตรวิชาชีพเทคนิคหรือคุณวุฒิอย่างอื่นที่เทียบได้ในระดับเดียวกัน 
ทุกสาขาวิชาที่ ก.จ., ก.ท. หรือ ก.อบต. รับรอง 10,840.- บาท

                     - ประกาศนียบัตรวิชาชีพชั้นสูงหรือคุณ วุฒิ อย่างอื่นที่เทียบได้ไม่ต่ำกว่านี้ 
ทุกสาขาวิชาที่ ก.จ., ก.ท. หรือ ก.อบต. รับรอง 11,500.- บาท

(ผนวก ข)

เอกสารแนบท้ายประกาศองค์การบริหารส่วนตำบลทรายขาว
เรื่อง  รับสมัครบุคคลเพื่อเลือกสรรจ้างเป็นพนักงานจ้างขององค์การบริหารส่วนตำบลทรายขาว
ลงวันที่  3  ตุลาคม  2559
*************************
หลักสูตรและวิธีการสอบแข่งขัน


หลักสูตรและวิธีการแข่งขันแบ่งออกเป็น 2  ลักษณะ  ดังนี้



ตำแหน่ง  ผู้ช่วยเจ้าพนักงานธุรการ  หลักสูตรและวิธีการสอบแข่งขัน  แบ่งเป็น 3  ภาค คือทดสอบความรู้  ความสามารถ  ดังต่อไปนี้



1.  โดยวิธีสอบข้อเขียน  แบ่งเป็น




1.1 ภาคความรู้ความสามารถทั่วไป  (ภาค ก)




1.2  ภาคความรู้ความสามรถเฉพาะตำแหน่ง  (ภาค ข)



2. วิธีการสอบสัมภาษณ์หรืออาจใช้วิธีการอื่นใดเพิ่มเติมก็ได้เพื่อพัฒนาความเหมาะสม  โดยคำนึงถึง ระดับความรู้  ความสามารถที่ต้องการของตำแหน่งตามที่กำหนดไว้ในมาตรฐานกำหนดตำแหน่ง


ก. ความรู้ความสามรถทั่วไปข้อสอบปรนัย  (คะแนนเต็ม 50 คะแนน)



1. ทดสอบความรู้ความสามารถทั่วไป



    ทดสอบความรู้ความสามารถในการคิดและหาเหตุผล ความรู้ทั่วไปเกี่ยวกับเหตุการณ์ปัจจุบัน  ด้านการเมือง เศรษฐกิจ และใช้ภาษา  ที่เหมาะสมกับความรู้ความสามารถ


ข.  ภาคความรู้ความสามรถที่ใช้เฉพาะตำแหน่ง  ข้อสอบปรนัย (คะแนนเต็ม 50  คะแนน)



1.  มีความรู้ความเข้าใจในระเบียบและวิธีปฏิบัติงานธุรการอย่างเหมาะสมแก่การปฏิบัติหน้าที่



2. กฎหมาย  กฎ ระเบียบ ข้อบังคับอื่นที่ใช้ในการปฏิบัติหน้าที่  ดังนี้  




2.1  พระราชบัญญัติสภาตำบลและองค์การบริหารส่วนตำบล พ.ศ.2537 แก้ไขและเพิ่มเติมถึง (ฉบับที่ 5) พ.ศ.2556




2.2 พระราชบัญญัติระเบียบบริหารราชการแผ่นดิน พ.ศ. 2534 และที่แก้ไขเพิ่มเติมจนถึงปัจจุบัน




2.3 พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และที่แก้ไขเพิ่มเติมจนถึงปัจจุบัน




2.4 พระราชบัญญัติระเบียบบริหารงานบุคคลส่วนท้องถิ่น พ.ศ. 2542




2.5 พระราชบัญญัติข้อมูลข่าวสารทางราชการ พ.ศ.2540




2.6 ระเบียบสำนักนายกรัฐมนตรีว่าด้วยงานสารบรรณ พ.ศ.2526 และที่ แก้ไขเพิ่มเติมจนถึงปัจจุบัน




2.7 ระเบียบกระทรวงมหาดไทยว่าด้วยพัสดุของหน่วยการบริหารราชการส่วนท้องถิ่น พ.ศ. 2535 และ พ.ศ. 2553 และแก้ไขเพิ่มเติมถึงปัจจุบัน




2.8  ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงินและการตรวจเงินขององค์กรปกครองส่วนท้องถิ่น พ.ศ. 2547  และที่แก้ไขเพิ่มเติมจนถึงปัจจุบัน




2.9 กฎหมายว่าด้วยการจัดตั้งองค์กรปกครองส่วนท้องถิ่น
-2-
ค. ภาคความเหมาะสมกับตำแหน่ง (คะแนน 50 คะแนน)


ทดสอบความเหมาะสมกับตำแหน่ง โดยวิธีสัมภาษณ์ จะประเมินผู้เข้าสอบ เพื่อพิจารณาความเหมาะสมกับตำแหน่งหน้าที่ จากประวัติส่วนตัว  ประวัติกาศึกษา  ประวัติการศึกษา ประวัติการทำงาน  พฤติกรรมที่ปรากฏทางทางอื่นของผู้เข้าสอบสัมภาษณ์ เช่น ความรู้ที่อาจใช้เป็นประโยชน์ในการปฏิบัติงานในหน้าที่และความรู้ในการรักษาความปลอดภัยแห่งชาติ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม การปรับตัวเข้ากับผู้ร่วมงาน รวมทั้งสังคม และสิ่งแวดล้อม ความคิดริเริ่มสร้างสรรค์  ปฏิภาณไหวพริบ และบุคลิกภาพอย่างอื่น เป็นต้น  หรืออาจใช้วิธีการอื่นใดเพิ่มเติมเพื่อพัฒนาความเหมาะสม  







